Խաղահրապարակներում շատ հաճախ կհանդիպեք ծնողների, ովքեր շատ մտահոգ կերպով հարցնում են մյուս մայրիկներին նրանց երեխայի տարիքը և մի քանի հարցեր հղում՝ կապված երեխայի տարիքին համապատասխան գործունեության հետ։ Դրանք հետևյալն են. խոսո՞ւմ է, թե՞ ոչ, քայլո՞ւմ է, շփվո՞ւմ է, և եթե հանկարծ իրենց երեխայի տարեկից փոքրիկը կատարում է մի քանի գործողություն ավելի, քան իրենց երեխան, դա շատ ցավագին է ընկալվում, և ծնողը դա կարող է ընդունել՝ ընդհուպ որպես անձնական վիրավորանք։ Ի՞նչն է խնդիրը։ Ինչո՞ւ են ծնողները երեխաների զարգացումը բնականոն ընթացքից ետ պահելով՝ ջանում ամեն բան սովորեցնել, ամեն կերպ իրենց երեխային ամենալավը համարել և տարեկիցների հետ համեմատականում՝ առանձնացնել «լավագույնը» պիտակով։